R O M Â N I A                                                         
JUDEŢUL BISTRIŢA-NĂSĂUD                                 
CONSILIUL JUDEŢEAN                                   

DIRECŢIA ECONOMICĂ  

Nr. II/ 20134/09.12.2015
RAPORT 
privind rectificarea bugetului de venituri şi cheltuieli al Spitalului Judeţean de Urgenţă Bistriţa pe anul 2015, aprobat prin Hotărârea Consiliului Judeţean Bistriţa-Năsăud nr.41/2015, cu modificările şi completările ulterioare

Având în vedere:

· adresa nr. 10099/07.11.2015 a Spitalului Judeţean de Urgenţă Bistriţa înregistrată la Consiliul Judeţean Bistriţa-Năsăud cu nr.II/20058/08.12.2015 cu privire la modificarea bugetului Spitalului Judeţean de Urgenţă Bistriţa; 

· prevederile Hotărârii Consiliului Judeţean Bistriţa-Năsăud nr.41/26.03.2015 privind aprobarea bugetului de venituri şi cheltuieli al Spitalului Judeţean de Urgenţă Bistriţa pe anul 2015;
În urma analizării solicitării primite şi ţinând cont de necesitatea efectuării plăţii salariilor pentru luna noiembrie 2015 aferente personalului angajat în cadrul Spitalului Judeţean de Urgenţă Bistriţa, propunem rectificarea bugetului de venituri şi cheltuieli al Spitalului Judeţean de Urgenţă Bistriţa pe anul 2015 cu încadrarea pe clasificaţia bugetară după cum urmează:
· Se majorează bugetul de venituri şi cheltuieli al Spitalului Judeţean de Urgenţă Bistriţa pe anul 2015, aprobat prin Hotărârea Consiliului Judeţean Bistriţa-Năsăud nr.41/2015, cu modificările şi completările ulterioare, la capitolul 66.10.06.01 „Spitale generale’’, la secţiunea de funcţionare, Titlul I „Cheltuieli de personal’’ cu suma de 4.400 mii lei ;
· Se diminuează bugetul de venituri şi cheltuieli al Spitalului Judeţean de Urgenţă Bistriţa pe anul 2015, aprobat prin Hotărârea Consiliului Judeţean Bistriţa-Năsăud nr.41/2015, cu modificările şi completările ulterioare, la capitolul 66.10.06.01 „Spitale generale’’, la secţiunea de funcţionare, Titlul II „Bunuri şi servicii’’ cu suma de 4.400 mii lei. 
Pe baza datelor prezentate mai sus, vă supunem spre analiză şi adoptare Proiectul de hotărâre privind rectificarea bugetului de venituri şi cheltuieli al Spitalului Judeţean de Urgenţă Bistriţa pe anul 2015, aprobat prin Hotărârea Consiliului Judeţean Bistriţa-Năsăud nr.41/2015, cu modificările şi completările ulterioare.

